РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/37-25

5. март 2025. године

Б е о г р а д

ЗАПИСНИК

СА 27. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 5. МАРТА 2025. ГОДИНЕ

Седница је почела у 11,00 часова.

Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

Седници су присуствовали чланови Одбора: Игор Д. Јакшић, Милољуб Албијанић, Дане Станојчић, Александар Југовић, Стефан Китановић, Ђорђе Комленски и Бранимир Јовановић.

Седници нису присуствовали чланови Одбора: Оља Петровић, Снежана Пауновић, Бранко Лукић, Јелена Милошевић, Мирослав Алексић, Стефан Јањић, Драгана Ракић и Војислав Михаиловић.

Седници су присуствовали заменици чланова Одбора: Никола Бокан, заменик члана Оље Петровић и Марко Милошевић, заменик члана Снежане Пауновић.

Горан Милић, члан Одбора, приступио је седници приликом разматрања Прве тачке дневног реда.

На предлог председника, Одбор је једногласно утврдио следећи

Д н е в н и р е д:

* Усвајање записника са 26. седнице Одбора -

1. Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини (03 број 013-391/25 од 4. марта 2025. године);

2. Разматрање захтева Угљеше Мрдића, народног посланика, за прибављање сагласности за обављање друге јавне функције (21 број: 02-394/25 од 5. марта 2025. године).

Имајући у виду да гласање народног посланика Данета Станојчића није било могуће употребом система е-парламента, народни посланик је гласао „ЗА“ подизањем руке.

\* \*\*

Пре преласка на рад по утврђеном дневном реду Одбор је једногласно, без примедаба, усвојио записник са 26. седнице Одбора.

**Прва тачка дневног реда**: Разматрање Решења Републичке изборне комисије о додели мандата народног посланика ради попуне упражњеног посланичког места у Народној скупштини

Председник је упознао чланове Одбора да је достављено Решење Републичке изборне комисије о додели мандата Невени Веиновић и Нинославу Ерићу као и Уверења о избору именованих за народне посланике.

Подсетио је да је Одбор, у складу са одредбама члана 199. Пословника, овлашћен да изврши увид у Решење Републичке изборне комисије и Уверења о избору народног посланика, ради утврђивања истоветности података.

Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је констатовао да су престанком мандата народним посланицима др Живану Бајићу и др Бранку Вујковићу, изабраним са Изборне листе „АЛЕКСАНДАР ВУЧИЋ - Србија не сме да стане“ остала упражњена посланичка места у Народној скупштини, у складу са одредбом члана 131. Закона о избору народних посланика.

Када народном посланику мандат престане пре него што се потврде мандати за две трећине народних посланика из наредног сазива, мандат се додељује кандидату са изборне листе на начин утврђен у чл. 134. и 135. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Решење Републичке изборне комисије и Уверења о избору народних посланика Невене Веиновић и Нинослава Ерића, изабраних са Изборне листе „АЛЕКСАНДАР ВУЧИЋ - Србија не сме да стане“, и утврдио да су подаци о избору народних посланика истоветни са подацима из Решења Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата Невени Веиновић и Нинославу Ерићу, новоизабраним народним посланицима.

За известиоца Одбора на седници Народне скупштине одређен је Миленко Јованов, председник Одбора.

**Друга тачка дневног реда**: Разматрање захтева Угљеше Мрдића, народног посланика, за прибављање сагласности за обављање друге јавне функције (21 број: 02-394/25 од 5. марта 2025. године)

Председник Одбора је појаснио да се ради о захтеву народног посланика Угљеше Мрдића за прибављање позитивног мишљења да уз функцију народног посланика који је на сталном раду у Народној скупштини, обавља и функцију представника Републике Србије у Скупштини Друштва с ограниченом одговорношћу „Јединица за упраљање пројектима у јавном сектору“, у својству члана.

Дискусије није било.

Одбор је на предлог председника, једногласно, прихватио захтев народног посланика Угљеше Мрдића и дао позитивно мишљење за обављање другог посла.

\*\*\*

Седница је завршена у 11,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Миленко Јованов